กำจัดไขมันง่ายๆ เริ่มจากการกิน สร้างแรงบันดาลใจจากตัวคุณ ออกกำลังกายเผาผลาญไขมัน
มีงานวิจัยที่บ่งชี้ว่าการกินโปรตีนไร้ไขมัน อย่างเนื้อไก่ เนื้อวัวไม่ติดมัน และถั่วชนิดต่างๆ ควบคู่ไปกับไขมันดี อย่างที่พบในเนื้อปลา อะโวคาโด ถั่ว และธัญพืชต่างๆ จะทำให้คุณลดไขมันในร่างกายได้เป็นอย่างดี ที่สำคัญคือควรเลือกแต่โปรตีนและไขมันที่ปราศจากฮอร์โมนและไม่ผ่านการแปรรูปใดๆ  พยายามอย่ากินโปรตีนและไขมันที่ได้จากผลิตภัณฑ์นมต่างๆ เพราะมีงานวิจัยที่บ่งชี้ว่าผลิตภัณฑ์นมจะไปเพิ่มไขมันในร่างกายซะแทน ตอนทำอาหาร ให้เลือกใช้น้ำมันมะกอกกับน้ำมันเมล็ดองุ่นสกัดเย็นแทนน้ำมันคาโนลาและเนย เขาวิจัยกันมาแล้วว่าการดื่มน้ำเยอะๆ ช่วยเพิ่มอัตราการเผาผลาญของร่างกายได้ ทำให้ยิ่งขจัดไขมันในร่างกายออกไปอย่างรวดเร็ว ให้คุณดื่มน้ำประมาณ 2 ลิตรต่อวัน แต่ถ้าเป็นคน active หน่อยจะดื่มมากกว่านั้นก็ไม่ว่ากัน  เลิกดื่มแอลกอฮอล์ น้ำอัดลม (โดยเฉพาะพวก diet ทั้งหลาย) กาแฟ และเครื่องดื่มอื่นๆ แล้วหันมาดื่มน้ำเปล่าแทน เริ่มต้นวันใหม่ด้วยการดื่มน้ำแก้วใหญ่ทันทีที่ตื่นนอน หรือก็คือก่อนคุณกินอาหารเช้า การเริ่มต้นวันใหม่ด้วยอาหารเช้าที่มีประโยชน์ จะเป็นการสร้างรากฐานที่ดีให้มื้อต่อๆ มา ถ้าคุณงดอาหารเช้าซะแต่แรก จะทำให้คุณกินมากไป หรือขี้เกียจกินอาหารดีๆ มีประโยชน์ในมื้อต่อๆ มา  กินอาหารเช้าที่มีโปรตีนกับกากใย จะได้อิ่มนานหลายชั่วโมง พวกผลไม้ ไข่ กับสมูทตี้ผักก็ดีเหมือนกัน อย่าไปกินเลย พวกแพนเค้กหรือขนมอบขนมปังต่างๆ น่ะ กินแล้วก็ได้แต่น้ำตาล ไม่ค่อยมีสารอาหาร แป๊บเดียวเดี๋ยวก็หิวอีก แถมเป็นการเริ่มวันใหม่แบบได้สารอาหารไม่ครบถ้วนอีกต่างหาก ผัก ผลไม้ กับธัญพืชโฮลเกรน จะมี Soluble fiber หรือใยอาหารที่ละลายน้ำได้ ซึ่งจะช่วยลดระดับอินซูลินในร่างกาย ทำให้คุณลดไขมันได้ไงล่ะ ถ้าแต่ละมื้อคุณกินอาหารที่มีกากใย คุณก็จะอิ่มเร็วขึ้น ไม่รู้สึกอยากกินอาหารที่มีแคลอรี่สูง  กินผักผลไม้สดๆ ทั้งเปลือกได้ยิ่งดี พวกผักผลไม้สดที่กินได้ทั้งลูกทั้งหัว อย่างแอปเปิ้ล เชอร์รี่ ส้ม บร็อคโคลี่ ผักโขม ผักคะน้า และมันหวาน นี่แหละที่อุดมไฟเบอร์ กินพวกธัญพืชโฮลเกรน ต้มข้าวโอ๊ตจากเมล็ด ดีกว่าซื้อแบบสำเร็จรูปมากิน และเลือกกินขนมปังโฮลวีทแทนขนมปังขาว Quinoa หรือคีนัว ก็เป็นโฮลเกรนอีกชนิดที่กินแล้วดีมีประโยชน์ อย่าดื่มเลย พวกน้ำผลไม้น่ะ ปกติผลไม้ก็มีน้ำตาลเยอะอยู่แล้ว แต่กินได้ไม่เป็นไรเพราะอุดมไฟเบอร์ แต่ถ้าเอาผลไม้ไปคั้นน้ำเมื่อไหร่ คราวนี้แหละเหลือแต่น้ำตาล กากใยอะไรก็ไปหมด แล้วมันจะมีประโยชน์อะไร แคลอรี่เยอะไม่ได้แปลว่าคุณค่าจะเยอะตาม อาหารบางชนิดเปลี่ยนเป็นไขมันในร่างกายได้ง่ายเหลือเกิน พวกนี้จะมีแคลอรี่สูง แต่แคลอรี่มากไม่ได้แปลว่าคุณค่าทางอาหารกับกากใยที่ร่างกายต้องการจะมากตามไปด้วย ขั้นแรกที่ต้องทำถ้าคุณอยากลดความอ้วน ก็คือตัดอาหารข้างล่างนี่ออกไป  น้ำตาล - พวกน้ำอัดลมหวานๆ ขนมเค้กขนมปัง และลูกกวาดลูกอมต่างๆ นี่แหละตัวสะสมไขมันเลย พอคุณเลิกกินของพวกนี้แล้ว จะเห็นผลตั้งแต่อาทิตย์แรกเลย แป้งขาว - แป้งขัดขาวที่ใช้ทำขนมปัง ขนมอบ เค้ก พาสต้า และอาหารจำพวกแป้งอื่นๆ นี่แหละที่ต้องงดไปเลย อาหารทอดๆ - การทอดทำให้คุณค่าทางอาหารลดลง แต่ไขมันดันเพิ่มขึ้นซะงั้น พวกเฟรนช์ฟรายส์ ไก่ทอด กับพวกอาหารชุบแป้งทอดน่ะเพลาๆ หน่อย เอาจริงๆ ก็พวกฟาสต์ฟู้ดทั้งหลายนั่นแหละ ขนมกรอบกับเนื้อแปรรูป - พวกขนมกรอบถุงๆ อาหารสำเร็จที่ต้องเวฟ เบค่อน แล้วก็เนื้อสัตว์แปรรูปต่างๆ มักจะมาพร้อมสารเคมีและสารกันบูดที่อันตรายต่อร่างกาย เป็นอาหารที่แคลอรี่สูง แต่ไม่มีคุณค่าทางอาหารเอาซะเลย ถ้าคุณอยู่ในช่วงลดความอ้วนก็อย่าไปกินเลย นอกจากนี้ เวลากินอาหารให้ใช้จานเล็กลง เวลาตักอาหารใส่จานจะได้กินหมดได้อย่างสบายใจ ไม่ต้องคอยเหลือไว้เหมือนเวลาใช้จานใหญ่ๆ ก่อนจะลดน้ำหนักแบบเร่งรัดด้วยวิธีไหน ควรปรึกษาคุณหมอประจำตัวของคุณซะก่อน จะได้รู้ว่าอะไรเหมาะสมกับสุขภาพร่างกายของคุณที่สุด ต้องแน่ใจซะก่อนว่าสภาพร่างกายปัจจุบันของคุณพร้อมสำหรับการลดความอ้วน ทำตามคุณหมอแนะนำอย่างเคร่งครัด โดยเฉพาะต้องคำนึงถึงสภาพร่างกายของคุณเป็นสำคัญ รวมถึงต้องตั้งเป้าหมายในการลดไว้ให้ชัดเจน อย่างน้อยๆ ก็ต้องมีตารางการลดเอาไว้ปฏิบัติตามจนถึง 6 เดือนข้างหน้า ตั้งเป้าย่อยๆ ไว้เป็นระยะด้วยก็ได้ จะได้มีกำลังใจ ไม่เลิกล้มกลางคันซะก่อน  ถ้าคุณน้ำหนักเข้าเกณฑ์มาตรฐาน (บวก-ลบไปไม่มาก) ลดให้ได้สัก 0.5 - 1 กิโลกรัมต่ออาทิตย์ก็พอ ถ้าโหมลดมากกว่านั้นเดี๋ยวจะเป็นอันตรายได้  เป้าหมายที่ตั้งต้องสมเหตุสมผล ทำได้จริง เพราะถ้าคุณพยายามลดเร็วเกินไป หรือตั้งเป้าให้ลดเยอะเกินกว่าที่ตัวเองจะทำได้ สุดท้ายถ้าไม่เป็นไปตามนั้น คุณนั่นแหละที่จะเสียใจเอง การลดความอ้วนนั้นต้องอาศัยเวลา แรงกาย และแรงใจ แน่นอนว่าต้องมีบ้างที่คุณรู้สึกเซ็ง อยากกินของโปรดที่คุ้นเคย หรือเหนื่อยรากเลือดกับการออกกำลังกาย คุณต้องมีจิตใจที่เข้มแข็งไม่ย่อท้อ ถึงจะลดน้ำหนักได้สำเร็จลุล่วง ถ้าคุณเหลาะแหละละก็ สุดท้ายก็จะกลับไปทำตัวแบบเดิมๆ ดีไม่ดีอาจได้น้ำหนักแถมมาด้วยซ้ำ  รักตัวเองอย่างที่เป็น มองว่าตัวเองเป็นคนเข้มแข็ง แข็งแรง ทำได้ทุกอย่างในโลกนี้ หมั่นขอบคุณร่างกายตัวเอง จะได้เกิดกำลังใจและอยากดูแลตัวเองให้ดีๆ ตรงกันข้าม ถ้าคุณเอาแต่เซ็ง บั่นทอนตัวเองว่าฉันไม่สวยไม่หล่อเหมือนใครๆ เขา ก็ยากที่จะมีแรงกายแรงใจลุกมาดูแลฟิตหุ่นของตัวเอง การออกกำลังกายแบบเล่นเวทช่วยเสริมสร้างกล้ามเนื้อ แถมเพิ่มอัตราการเผาผลาญของร่างกายได้ในระยะยาว แบบนี้ล่ะผอมเร็วแน่ ถ้าคุณเป็นมือใหม่หัดยกเวท จะเริ่มจากการเข้ายิมเข้าฟิตเนส ปรึกษาครูฝึกส่วนตัว ให้ช่วยจัดตารางบริหารแบบง่ายๆ ก่อนก็ได้ ที่สำคัญคือต้อง  ออกกำลังกายให้ได้ทุกส่วน คือบริหารทั้งแขน หลัง อก ท้อง และขา จะได้ฟิตแอนด์เฟิร์มไปทั้งตัว เน้นยกเวท 2 - 4 เซ็ต เซ็ตละ 8 - 12 ครั้ง โดยยกที่ 70 - 80% ของ 1 RM (repetition max) หรือก็คือ 70 - 80% ของน้ำหนักสูงสุดที่ยกได้ในครั้งเดียวนั่นเอง ห้ามยกน้ำหนักสูงสุดที่ยกได้ เพราะเราเน้นการบริหาร ไม่ได้จะไปแข่งยกน้ำหนักที่ไหน ยิ่งยกหนักเท่าไหร่ ระวังจะเสียจริตผิดท่าผิดทางเอา อย่ายกเกินตัว ต้องมีวันพักคั่นวันออกกำลังกายบ้าง และอย่าเน้นบริหารส่วนเดียวติดกัน 2 วัน ให้เวลากล้ามเนื้อส่วนนั้นได้พักซ่อมแซมตัวเองหลังบริหารบ้าง จะได้แข็งแรงในระยะยาว จะลดความอ้วนให้ได้ผล ต้องยกเวทควบคู่กันไปกับการออกกำลังกายแบบ cardio เพราะการออกแบบ Cardio จะทำให้หัวใจคุณเต้นแรงจนเผาผลาญแคลอรี่ได้เยอะ จะเลือกการ cardio แบบไหนก็ได้ แต่ให้พยายามเลือกแบบที่คุณออกกำลังกายแล้วสนุก จะได้อยากออกอีกเรื่อยๆ ไม่ชิงเลิกไปซะก่อน  การออกกำลังกายแบบ cardio ที่เผาผลาญไขมันได้ดีที่สุดก็คือ HIIT (high-intensity interval training) การออกแบบ HIIT คือการบริหารเร็วแรงแบบเต็มที่ในช่วงสั้นๆ สลับกับการหยุดพักเป็นรอบๆ ไป การบริหารแบบ HIIT จะทำให้ร่างกายของคุณตื่นตัว เผาผลาญแคลอรี่ได้มากกว่าการออกกำลังกายหนักๆ แบบยาวๆ หรือจะ Cardio ด้วยการปั่นจักรยาน ว่ายน้ำ หรือวิ่งก็ได้ ให้คุณเลือกทำกิจกรรมใดกิจกรรมหนึ่ง ครั้งละ 30 นาที 4 ครั้งต่ออาทิตย์ หรือจะทำมันทุกอย่างก็ไม่ว่ากัน ออกกำลังกายด้วยกันกับเพื่อน บางทีพอมีคนออกด้วยแล้วก็หายเหนื่อย กลายเป็นข้ออ้างให้ได้พบปะเม้าท์มอยกัน ลองหาเพื่อนร่วมอุดมการณ์ลดความอ้วนมาสักคน แล้วจัดตารางออกกำลังกายกัน หลายๆ ครั้งต่ออาทิตย์ได้ยิ่งดี บอกเลยว่าร่างกายคุณเผาผลาญแคลอรี่ตลอดทั้งวันนั่นแหละ ไม่ใช่แค่ตอนคุณออกกำลังกาย เพราะฉะนั้นถ้าระหว่างวันคุณทำตัว active เพิ่มขึ้นอีกหน่อย รับรองว่าช่วยเผาผลาญได้อีกเยอะ ลองใช้เคล็ดลับข้างล่างนี่ดู จะได้กระฉับกระเฉงกว่าเดิม โดยเฉพาะคนที่ปกติต้องนั่งทำงานตลอดวันน่ะ  ขึ้นบันไดแทน - คุณคงได้ยินบ่อยจนเบื่อ แต่บอกเลยว่าได้ผลจริงๆ นะ! แทนที่จะเอะอะก็ขึ้นลิฟต์หรือบันไดเลื่อน ลองหันมาเดินขึ้นบันไดแทน จะออกจากตึกเมื่อไหร่ ก็ให้ลงบันได้เหมือนกัน ไปเดินเล่นตอนช่วงพัก - อย่างออกไปหาข้าวกลางวันกินนอกบริษัท จะไปไหนก็ได้ แค่ลุกขึ้นจากเก้าอี้ก็ใช้ได้แล้ว เดินเล่นกับเพื่อนหรือแฟนหลังอาหารเย็น - กินข้าวเสร็จแล้วเดินย่อย ได้พักผ่อนหย่อนใจ แถมเผาผลาญแคลอรี่ไปในตัว เดิน ปั่นจักรยาน หรือใช้บริการขนส่งสาธารณะไปทำงานแทนรถส่วนตัว - ขับรถแล้วได้แต่นั่งแช่ ไม่เหมือนเวลาไต่บันไดไปขึ้นรถไฟฟ้าหรือโหนรถเมล์ ไม่ว่าคุณจะเลือกทางไหนก็ได้ออกแรงมากกว่าขับรถแน่นอน พรุ่งนี้ลองเลย!
กินอาหารประเภทโปรตีนกับไขมันให้ครบถ้วนสมดุลกัน. ดื่มน้ำมากๆ. ห้ามงดอาหารเช้า. กินอาหารที่มีกากใยตลอดวัน. อย่ากินอาหารแคลอรี่ว่างไร้ประโยชน์. ไปหาหมอ. ตั้งเป้าหมายให้ชัดเจน. ตั้งปณิธานกับตัวเอง. เล่นเวท. ออกแบบ cardio. ขยับเขยื้อนอย่างสร้างสรรค์.
https://www.wikihow.com/Lose-Body-Fat https://www.wikihow.com/Lose-Body-Fat https://www.wikihow.com/Lose-Body-Fat
Jump-Starting Fat Loss with a New Diet Getting Mentally Motivated Exercising to Shed Pounds